מושל סבסטופול

מושל סבסטופול הוא שמו הרשמי של העומד בראש העיר סבסטופול, ראש הרשות המבצעת והממשלה של סבסטופול. סמכויות המושל כוללת את ייצוג העיר, קידום יוזמת חקיקה לטובת העיר בדומה הממלכתית, חתימה על חוקים וצווים עירוניים, מינוי ממשלת סבסטופול (היא הגוף המנהל את העיר) ודיווח על פעילותה לראש הרפובליקה של קרים, קביעת מבנה הגופים של עיריית סבסטופול, ועוד מספר רב של נושאים אחרים. מעמדו החוקי והמשפטי של המושל מוגדר לפי פרק 5 בחוק אודות סבסטופול, שאומץ ב-11 באפריל 2014. מאז 11 ביולי 2019 ממלא מקום מושל סבסטופול הוא מיכאיל רזבוז'אייב, שמונה בצו נשיא רוסיה. על פי האמנה של העיר סבסטופול, שתוקנה ב-29 בנובמבר 2016, המושל נבחר באמצעות בחירות ישירות לתקופת כהונה של 5 שנים, לא יותר משתי קדנציות רצופות. קודם לכן, בשנים 2014 - 2016, המושל מונה בהצבעת הפרלמנט העירוני מקרב מועמדים שהוצעו על ידי נשיא הפדרציה הרוסית. הבחירות הראשונות בהתאם לאותה חקיקה התקיימו בספטמבר 2017. לפני סיפוח חצי האי קרים לרוסיה, בראשות העיר עמד ראש עיר שהיה אחראי לניהול העיר בתקופת השלטון האוקראיני ובתקופה הסובייטית. תפקיד ראש העיר נוסד לראשונה עוד בתקופת האימפריה הרוסית. ב-18 במרץ 2014 יו"ר מועצת התיאום על ארגון ניהול העיר סבסטופול אלכסיי צ'אלי, יחד עם יו"ר מועצת המדינה של רפובליקת קרים ולדימיר קונסטנטינוב, יו"ר מועצת השרים של קרים סרגיי אקסיונוב חתמו עם נשיא הפדרציה הרוסית, ולדימיר פוטין, על ההסכם להצטרפותן של הרפובליקה של חצי האי קרים לו העיר סבסטופול וסיפוחם אל הפדרציה הרוסית. עם הצטרפותן נוצרו ישויות חדשות – הרפובליקה של קרים והעיר הפדרלית סבסטופול. ב-1 באפריל 2014 חברי האספה המחוקקת של סבסטופול אימצו חקיקה חדשה לפיה נושא המשרה הגבוה ביותר בעיר הוא המושל של העיר סבסטופול, שבסמכותו — באופן עצמאי לקבוע את מבנה הגופים של הרשות המבצעת של העיר סבסטופול ולמנות את ראשי גופים אלה. באותו יום אושרה פה אחד ההחלטה למנות את אלכסיי צ'אלי, לתפקיד מושל העיר. ב-14 באפריל 2014 אלכסיי צ'אלי הציע לוולדימיר פוטין את מועמדותו של סרגיי מניאלו לתפקיד מושל סבסטופול. בדרך זו שוחזרה למעשה מסורת בת שנים רבות, לפיה בראש העיר עמד מפקד מהצי הרוסי. בעברו מניאלו היה מפקד בחיל הים הרוסי. ב-18 ביולי 2016 פוטין מינה את סרגיי מניאלו למושל במחוז אחר ובמקומו מונה דמיטרי אובסיאניקוב להחליפו. ב-11 ביולי 2019 מונה מיכאיל רזבוז'אייב לממלא מקום, לאחר שאובסיאניקוב התפטר מתפקידו. רזבוז'אייב מכהן כממלא מקום עד לבחירות שנערכו ב-13 בספטמבר 2020. מושל סיפוח חצי האי קרים (2014) מדיה וקבצים בנושא מושל סבסטופול בוויקישיתוף אתר האינטרנט הרשמי של מושל סבסטופול (ברוסית) Закон города Севастополя от 29.11.2016 № 292-ЗС «О внесении изменений в Устав города Севастополя» Закон города Сеастополя №7-ЗС от 30.04.2014. г. "О порядке избрания Губернатора города Севастополя депутатами Законодательного Собрания города Севастополя" Подписан Договор о принятии Республики Крым в Российскую Федерацию // Президент России Устав Севастополя примут до конца апреля - Чалый ИТАР-ТАСС: Политика - Исполняющим обязанности губернатора Севастополя назначен Алексей Чалый ИТАР-ТАСС: Политика - И. о. губернатора Чалый: устав Севастополя будет принят до конца апреля официальный сайт Законодательного Собрания г.Севастополя - На внеочередной сессии Законодательного Собрания назначен и.о. Губернатора Севастополя Исполняющим обязанности губернатора Севастополя назначен вице-адмирал Сергей Меняйло ברוסית: Председатель координационного совета по организации Севастопольского городского управления по обеспечению жизнедедеятельности города Алексей Чалый на сайте Совета Федерации Исполняющим обязанности губернатора Севастополя назначен вице-адмирал Сергей Меняйло | ForPost Севастополь Новости Дмитрий Овсянников назначен врио Губернатора города Севастополя, Президент России (ברוסית)